L 17/80
LV
Eiropas Savienības Oficiālais Vēstnesis
19.1.2023.
PIELIKUMS
Regulas (ES) 2021/2115 134. pantā minētā gada snieguma ziņojuma satura izklāsts
1.
KOPSAVILKUMS PAR KLP STRATĒĢISKĀ PLĀNA ĪSTENOŠANAS GAITU IEPRIEKŠĒJĀ FINANŠU GADĀ
Šajā iedaļā iekļauj kvalitatīvo informāciju, kas minēta Regulas (ES) 2021/2115 134. panta 7. punkta a) apakšpunktā.
1.1.
Kopsavilkums par KLP stratēģiskā plāna īstenošanas gaitu Šajā apakšiedaļā iekļauj kopsavilkumu par KLP stratēģiskā plāna īstenošanas progresu iepriekšējā finanšu gadā.
Šajā apakšiedaļā var iekļaut arī kopsavilkumu par galvenajiem jautājumiem, kuri iepriekšējā finanšu gadā ietekmējuši KLP stratēģiskā plāna sniegumu un par kuriem sīki ziņo 1.2.
apakšiedaļā, kā arī par pasākumiem, kas veikti šo jautājumu risināšanai.
1.2.
KLP stratēģiskā plāna īstenošanas gaita pa konkrētajiem un horizontālajiem mērķiem Par katru Regulas (ES) 2021/2115 6. panta 1. un 2. punktā minēto konkrēto un horizontālo mērķi šajā apakšiedaļā iekļauj aprakstu par problēmām, kas ietekmējušas KLP stratēģiskā plāna sniegumu iepriekšējā finanšu gadā, attiecīgā gadījumā norādot iemeslus un vajadzības gadījumā aprakstot pasākumus, kuri veikti šo problēmu risināšanai.
Papildinot informāciju, ko sniedz 2.1.
apakšiedaļā, šajā apakšiedaļā var iekļaut skaidrojumus par sasniegto rezultātu rādītāju vērtību novirzēm no attiecīgajiem starpposma mērķiem.
1.3.
KLP stratēģiskā plāna īstenošanas horizontālie aspekti Šajā apakšiedaļā apraksta progresu, kas KLP stratēģiskā plāna īstenošanā panākts iepriekšējā finanšu gadā, apzina problēmas, kuras iepriekšējā finanšu gadā ietekmējušas KLP stratēģiskā plāna īstenošanu, un attiecīgā gadījumā apraksta problēmu risināšanas pasākumus, kas saistīti ar pārvaldību, tīkliem un valstu leģislatīvajām vai neleģislatīvajām darbībām attiecībā uz KLP stratēģiskā plāna īstenošanu un sniegumu.
Šajā apakšiedaļā var iekļaut to jautājumu aprakstu, kuri iepriekšējā finanšu gadā ietekmējuši KLP stratēģiskā plāna sniegumu un par kuriem nevar ziņot 1.2.
apakšiedaļā pa konkrētiem vai horizontāliem mērķiem.
1.4.
Atkāpe no LLVS standartiem 2023. gadā Ja dalībvalsts ir izmantojusi Īstenošanas regulas (ES) 2022/1317 1. pantā paredzēto atkāpi, šajā apakšiedaļā iekļauj novērtējumu par šādas atkāpes piemērošanas ietekmi uz globālo nodrošinātību ar pārtiku, vides saglabāšanu un cīņu pret klimata pārmaiņām, kā to paredz īstenošanas regulas 2. panta 5. punkts.
2.
KVANTITATĪVA INFORMĀCIJA, KVALITATĪVA INFORMĀCIJA PAR REZULTĀTU RĀDĪTĀJU VĒRTĪBU NOVIRZI NO STARPPOSMA MĒRĶRĀDĪTĀJIEM UN PAMATOJUMS PAR REALIZĒTO SUMMU PAR VIENĪBU PĀRSNIEGUMU SALĪDZINĀJUMĀ AR PLĀNOTAJĀM SUMMĀM PAR VIENĪBU
Šajā iedaļā iekļauj kvantitatīvo informāciju, kas minēta Regulas (ES) 2021/2115 134. panta 4. un 5. punktā.
Tajā iekļauj arī kvalitatīvu informāciju par tās pašas regulas 134. panta 7. punkta b) apakšpunktā minētajām novirzēm no starpposma mērķrādītājiem.
Tajā iekļauj obligāto kvalitatīvo informāciju, kas minēta tās pašas regulas 134. panta 9. punktā.
Var iekļaut tās pašas regulas 134. panta 8. punktā minēto fakultatīvo kvalitatīvo informāciju.